**Víkendové zamyslenie – Dnes nad nacionalizmom**

**Dr. paedag. Vladimír Šotter, voltarián a svetský humanista**

I keď téme nacionalizmu som sa venoval vo svojich článkoch už viackrát, v tomto víkendovom zamyslení túto tému neopustím, pretože je stále aktuálna, najmä v čase, keď Európska únia sa otriasa v samotných základoch.

Nacionalizmus je termín, ktorý sa používa na opis – možno až niekedy - horiacej emočnej identifikácie s vlastnou krajinou a jej ľuďmi, zvykmi a hodnotami. V politike a verejnej politike je nacionalizmus idea, ktorej poslaním je chrániť právo národa na samosprávu a ochranu obyvateľov štátu pred globálnymi ekonomickými a sociálnymi tlakmi. Opakom nacionalizmu je globalizmus.

Obrysy nacionalizmu nie sú ťažko rozpoznateľné, zahŕňa vernosť k vlastnej krajine: pocit spolupatričnosti, vernosť a vďačnosť, a tento zmysel sa pripisuje ľudu a kultúre krajiny, nielen jej politickým inštitúciám, a takýto nacionalizmus zahŕňa solidaritu s krajanmi a nie úplnému vylúčeniu, cudzincov. Keď tento nacionalizmus nájde politické vyjadrenie, podporuje vládu, ktorá zastrešuje a obraňuje zvrchovanosť, otvorene a nespochybniteľne presadzuje záujmy svojich občanov a pamätá na potrebu národnej súdržnosti.

Nacionalizmus nie je jedinečný len pre Spojené štáty. Vlny nacionalizmu prešli aj voličmi v Británii a ďalších častiach Európy, Číny, Japonska a Indie. Jedným z pozoruhodných príkladov nacionalizmu bol takzvaný hlas Brexitu v roku 2016, v ktorom sa občania Spojeného kráľovstva rozhodli opustiť Európsku úniu. Existuje totiž dôvod, že Európska únia je akousi zbierkou nesúrodých národov s rozdielnymi záujmami a tradíciami, má značný deficit demokracie a vždy ho bude mať.

Vzhľadom na to, že nacionalistické nálady majú taktiež veľkú lásku a trvanlivosť, bolo by múdrejšie nacionalizmus kultivovať, než pokúšať sa ho prekonať.

Ako sa hovorí: "Všetko je zdravé v malých dávkach, ale musíme mať na pamäti, že všetky jedy sú určené dávkou". Ak teda prekročíme dávku (mieru) nacionalizmu, môžeme prekročiť hranicu pozitíva a stúpiť na mínové pole šovinizmu, teda nenávisti, nadradenosti voči iným národom a nekritickému pohľadu na svoj vlastný národ. Ale to je už iná téma.

Takže, keď otvoríte svoje srdce nacionalizmu, nie je priestor na predsudky.